ৰোৱা বন্যপ্ৰাণী অভয়াৰণ্য

ৰোৱা বন্যপ্ৰাণী অভয়াৰণ্য (ইংৰাজী: Rowa Wildlife Sanctuary) হৈছে ভাৰতৰ ত্ৰিপুৰা ৰাজ্যৰ উত্তৰ ত্ৰিপুৰা জিলাত অৱস্থিত এখন বন্যপ্ৰাণী অভয়াৰণ্য। বিৱৰণ ০.৮৫৮ বৰ্গ কিলোমিটাৰ (০.৩৩১ বৰ্গমাইল) এলেকাজুৰি বিস্তৃত; এই অভয়াৰণ্যখন ১৯৮৮ চনত প্ৰথমে এখন সংৰক্ষিত অঞ্চল হিচাপে ঘোষণা কৰা হৈছিল। উদ্ভিদকুল আৰু প্ৰাণীকুল এই অভয়াৰণ্যখনৰ উদ্ভিদবোৰ পৰ্ণপাতী আৰু অৰ্ধ-চিৰসেউজ অৰণ্যৰ অন্তৰ্ভুক্ত। ইয়াত বিভিন্ন প্ৰজাতিৰ চৰাই, স্তন্যপায়ী আৰু সৰীসৃপ পোৱা যায়। ইয়াত পোৱা প্ৰধান বন্যপ্ৰাণীসমূহৰ ভিতৰত সুগৰী পহু, বনৰীয়া গাহৰি, গাহৰি-নেজীয়া বান্দৰ, নেউল, কেঁটেলাপহু, অজগৰ আৰু চৰাইবোৰৰ ভিতৰত হেটুলুকা, বুলবুলি, কুলি, মণিয়ৰি, পাৰ, ফেঁচু, হাঁহ, সখিয়তী, ফেঁচা, গলমণিকা, কৈৰা, মৌপিয়া, বাঢ়ৈটোকা, টোকোৰা, কোকলোঙা, চুটীয়া শালিকা আদি উল্লেখযোগ্য। তথ্য উৎস বাহ্যিক সংযোগ Tripura Archived 2018-12-07 at the Wayback Machine